
ที่ นศ ๗๒๘๐๑/ว 74			                             ที่ทำการองค์การบริหารส่วนตำบลกุแหระ
							         หมู่ที่ ๗ ตำบลกุแหระ อำเภอทุ่งใหญ่
							         จังหวัดนครศรีธรรมราช  ๘๐๒๔๐
					       18 กันยายน 2561
เรื่อง  ขอความร่วมมือประชาสัมพันธ์ประกาศใช้ข้อบัญญัติขององค์การบริหารส่วนตำบลกุแหระ
เรียน  กำนัน, ผู้ใหญ่บ้าน หมู่ที่ 1-2,4-8 ผู้ประกาศข่าวประจำหมู่บ้าน หมู่ที่ 1-8 ตำบลกุแหระ
สิ่งที่ส่งมาด้วย 1. ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2562  จำนวน 1 ฉบับ
	       2. สำเนาข้อบัญญัติงบประมาณรายจ่ายประจำปีงบประมาณ พ.ศ. 2562  จำนวน 1 เล่ม
		ตามที่องค์การบริหารส่วนตำบลกุแหระ  ได้จัดทำข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2562 ซึ่งได้ผ่านความเห็นชอบจากสภาองค์การบริหารส่วนตำบลกุแหระ โดยนายอำเภอได้พิจารณาลงนามอนุมัติ  และนายกองค์การบริหารส่วนตำบลได้ลงนามประกาศใช้ข้อบัญญัติฉบับดังกล่าวเรียบร้อยแล้ว เมื่อวันที่ 18 กันยายน 2561  นั้น
		องค์การบริหารส่วนตำบลกุแหระ  จึงได้จัดส่งประกาศใช้ข้อบัญญัติฉบับดังกล่าวให้ทราบ  และประชาสัมพันธ์โดยปิดประกาศไว้ ณ ที่ศาลาประชุมหมู่บ้าน ประกาศทางหอกระจายข่าวประจำหมู่บ้านให้ประชาชนทราบโดยทั่วกัน 
		จึงเรียนมาเพื่อทราบและประชาสัมพันธ์ให้ประชาชนทราบโดยทั่วกัน
						ขอแสดงความนับถือ


						(นายสุจิต  ชำนาญกิจ)
					นายกองค์การบริหารส่วนตำบลกุแหระ

			     ประกาศองค์การบริหารส่วนตำบลกุแหระ
	เรื่อง  ประกาศใช้ข้อบัญญัติงบประมาณร่ายจ่ายประจำปีงบประมาณ  พ.ศ. 2562
					***************
		ตามที่สภาองค์การบริหารส่วนตำบลกุแหระ ได้มีมติให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2562 ในการประชุมสภาสมัยสามัญ สมัยที่ 3 ครั้งที่ 1 ประจำปี พ.ศ. 2561 เมื่อวันที่ 14 สิงหาคม 2561 และ สมัยสามัญ สมัยที่ 3 ครั้งที่ 2 เมื่อวันที่ 28 สิงหาคม 2561 และนายอำเภอทุ่งใหญ่ได้พิจารณาลงนามอนุมัติเป็นที่เรียบร้อยแล้วนั้น
		อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่6) พ.ศ. 2552 มาตรา 87  องค์การบริหารส่วนตำบลกุแหระ  จึงประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2562  โดยมีผลบังคับใช้ ตั้งแต่วันที่ 1 ตุลาคม 2561 เป็นต้นไป
		จึงประกาศให้ทราบโดยทั่วกัน 
			ประกาศ ณ วันที่ 18 กันยายน พ.ศ. 2561



						(นายสุจิต  ชำนาญกิจ)
				           นายกองค์การบริหารส่วนตำบลกุแหระ

